Diari Oficial de la Generalitat Valenciana


Sumari del DOGV 4904, del 16-12-2004 (2004/12811)

Edicte de la Junta Arbitral de Transports d'Alacant sobre notificació de laude arbitral a l'empresa Sirpame, SL en l'expedient: 027/04-A.
-----------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12035


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Junta Arbitral de Transports d'Alacant sobre notificació de laude arbitral a l'empresa Sirpame, SL en l'expedient: 027/04-A. [2004/12616]
  
El senyor Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Tot en Bolses, SL que s'ha dictat laude en l'expedient 027/04-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text és el següent:
  
Tribunal
  
President: Manuel Gálvez Acero, cap del Servici Territorial de Transports d'Alacant.
  
Vocals:
  
- Juan Rico Girona, representant de les empreses de transports.
  
- Antonio Guardiola Jover, representant dels usuaris.
  
Vocal secretària: Ana Antolín Baigorri.
  
Alacant, 29 de juliol de 2004. A les 09.30 hores es constitueix la Junta Arbitral de Transports d'Alacant en la seu de l'avinguda d'Aguilera, 1-6ª, pels membres expressats al marge, a fi de dictar laude arbitral sobre la controvèrsia plantejada en l'expedient 027/04-A, promogut per Transportes Euro-Palmyra, SL, amb domicili a València contra Sirpame, SL, amb domicili a Alguazas (Múrcia), en relació amb la reclamació següent: impagament de ports per servici realitzat el 22 d'agost de 2003 des de Paderborn (Alemanya) a Alacant (Espanya) per valor de 588,70 € (cinc-cents huitanta-huit euros amb setanta cèntims) amb interessos de demora i despeses ocasionades per impagament dels rebuts. Comença la vista oral sense la compareixença de la reclamada, a pesar d'haver sigut citada en el termini i en la forma adequada, segons consta en l'expedient, amb els efectes que determina la vigent legislació més avall arreplegada.
  
Es concedix la paraula al representant de l'actora, José Manuel Aparisi Torres, que ratifica la seua demanda i quantia expressades, i manifesta que hi ha reconeixement del deute per part de la reclamada, en la mesura que aquesta ha lliurat factura de compensació, no admesa per l'actora, que consta en l'expedient i considera aquella que s'ha realitzat el pagament dels ports reclamats. Així mateix s'aporta a l'expedient, com a prova documental, carta de port internacional (CMR) justificativa de la recollida i l'entrega de la mercaderia.
  
Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, en tant que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions anteriorment exposades, s'arriba per unanimitat al laude següent:
  
Estimar la demanda interposada per Transportes Euro-Palmyra, SL, contra Sirpame, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat.
  
Conseqüentment amb allò que s'ha exposat procedix que Sirpame, SL abone a Transportes Euro-Palmyra, SL, la quantitat de 588,70 € (cinc-cents huitanta-huit euros amb setanta cèntims) sense especial pronunciament quant als interessos de demora i despeses ocasionades per entendre que no han sigut degudament acreditats els conceptes corresponents ni les quanties preteses. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de la notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats.
  
València, 23 de novembre de 2004.- El president de la Junta Arbitral de Transports d'Alacant: Manuel J. Gálvez Acero.
  
Conselleria de Infraestructuras y Transporte